রাজিয়া বানু

রাজিয়া বানু (২৪ জুন ১৯২৬ - ১০ মে ১৯৯৮) একজন বাংলাদেশি রাজনীতিবিদ ছিলেন। তিনি বাংলাদেশের সংবিধান রচনা কমিটির একমাত্র নারী সদস্য। ছিলেন প্রথম জাতীয় সংসদের সংরক্ষিত মহিলা আসনের (আসন-৪) সংসদ সদস্য। এর আগে তিনি পূর্ব পাকিস্তান জাতীয় পরিষদের সংরক্ষিত নারী আসনের ৭ থেকে মনোনীত সদস্য ছিলেন। তিনি ১৯৫৪ সালে পূর্ব পাকিস্তান আইন পরিষদের সদস্য নির্বাচিত ছিলেন। ১৯৫৮ সাল পর্যন্ত তিনি ছিলেন পূর্ব পাকিস্তান আইন পরিষদের শিক্ষা বিষয়ক সংসদীয় সচিব। ১৯৭০ সালে তিনি পাকিস্তান জাতীয় পরিষদে আওয়ামী লীগের সংরক্ষিত নারি আসনের এমএনএ ছিলেন। তিনি শেরে-এ-বাংলা এ কে ফজলুল হকের নাতনি। রাজিয়া বানু ২৪ জুন ১৯২৬ সালে তৎকালীন ব্রিটিশ ভারতের কলকাতায় করেন। তার পিতার নাম এএইচএম ওয়াজীর আলী এবং দাদার নাম বৈয়ম মিঞা। তার বাবা প্রথম বাঙালি মুসলমান এসডিও ওয়াজীর আলী ছিলেন শেরে বাংলার ভাগ্নে ও জামাতা। তার মা নাফিসা বেগম ছিলেন বাংলার সাবেক প্রধানমন্ত্রী আবুল কাশেম ফজলুল হকের মেয়ে এবং রাজনীতিবিদ আবুল কালাম ফায়জুল হকের বোন। রাজিয়া ১৯৪৩ সালে সৈয়দ মাহবুবুর রহমানকে (জ: ১৯১০ — মৃ: ৭ জুন ১৯৭৯) বিয়ে করেন। মাহবুব তৎকালীন পাকিস্তান জাতীয় পরিষদের যুগ্ম সচিব ও বাংলাদেশের প্রথম জাতীয় সংসদের সচিব ছিলেন। ১৯৭৪ সালে অবসরে যান। এই দম্পতির দুই মেয়ে এবং তিন ছেলে। তারা হলেন ১. নাসরিন রহমান, ২. সৈয়দ আমিনুর রহমান (মৃত্যু ১৯৭৮), ৩. সৈয়দ আনিসুর রহমান, ৪. সৈয়দ জহির রহমান, ৫. তাসনিম করিম বেবী। রাজিয়া বানুর শিক্ষা জীবন শুরু কলকাতায় লেডি ব্র্যাবোর্ন কলেজ থেকে উচ্চ মাধ্যমিক পাস করে রাজিয়া বানু আশুতোষ কলেজ থেকে বি.এ (অনার্স) পাশ করেন। তিনি ঢাকা বিশ্ববিদ্যালয়ের আইনে বিভাগে ভর্তি হয়েছিলেন। রাজিয়া বানু ১৯৫৪ সালে কৃষক শ্রমিক পার্টির সদস্য হিসেবে পূর্ব পাকিস্তান আইন পরিষদের সদস্য হন। এ সময় তিনি ১৯৫৮ সাল পর্যন্ত পূর্ব পাকিস্তান আইন পরিষদের শিক্ষা বিষয়ক সংসদীয় সচিব ছিলেন। পরবর্তীতে তিনি আওয়ামী লীগে যোগ দেন। ১৯৭০ সালের নির্বাচনে পাকিস্তান জাতীয় পরিষদে পূর্ব পাকিস্তানের নারীদের জন্য যে সাতটি সংরক্ষিত আসনে আওয়ামী লীগের ৭ জন এমএনএ নির্বাচিত হন, রাজিয়া বানু তাদের একজন। ১১ এপ্রিল ১৯৭২ সালে বাংলাদেশের সংবিধান প্রণয়নের উদ্দেশ্যে কামাল হোসেনকে সভাপতি করে ৩৪ সদস্যের একটি কমিটি গঠন করা হয়, সেটাতে একমাত্র নারী সদস্য ছিলেন তিনি। ১৯৭৩ সালের প্রথম জাতীয় সংসদে তিনি সংরক্ষিত মহিলা আসন ৪ থকে সংসদ সদস্য মনোনীত হন। ১৯৭৪ সালের পরে তিনি আর রাজনীতিতে সক্রিয় ছিলেন না। রাজিয়া বানু ১০ মে ১৯৯৮ সালে গুলশানের কার্ডিও কেয়ার হাসপাতালে চিকিৎসাধীন অবস্থায় মৃত্যুবরণ করেন। তাকে দাফন করা হয় বনানী কবরস্থানে সমাহিত করা হয়। এমরান হোসাইন শেখ (৪ নভেম্বর ২০২২)। "যেভাবে সংবিধান পেলো বাংলাদেশ"। বাংলা ট্রিবিউন। ২৬ অক্টোবর ২০২৩ তারিখে মূল থেকে আর্কাইভ করা। সংগ্রহের তারিখ ২৬ অক্টোবর ২০২৩।  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "একনজরে নির্বাচনের ফলাফল"। দৈনিক যুগান্তর। ১৬ মার্চ ২০২০। ২০ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২০ জুলাই ২০২০।  "১৯৭০ সালের সাধারণ নির্বাচনে জাতীয় পরিষদে বিজয়ী সদস্যদের তালিকা"। সংগ্রামের নোটবুক। ১১ নভেম্বর ২০২৩ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০২৩।  "মহিলা এমপি চিরকাল বিতর্কের জন্ম দিয়ে আসছে"। সংগ্রামের নোটবুক। ২৬ অক্টোবর ২০২৩ তারিখে মূল থেকে আর্কাইভ করা। সংগ্রহের তারিখ ২৬ অক্টোবর ২০২৩।  "সংবিধান রচনায় একমাত্র"। দৈনিক সংবাদ। ১০ মার্চ ২০২১। ২৬ অক্টোবর ২০২৩ তারিখে মূল থেকে আর্কাইভ করা। সংগ্রহের তারিখ ২৬ অক্টোবর ২০২৩।  সিরাজ উদদীন আহমেদ (২০১০)। "বিলবিলাসের কাজী পরিবার"। বরিশাল বিভাগের ইতিহাস। ১। ঢাকা: ভাস্কর প্রকাশনী। উদ্ধৃতি টেমপ্লেট ইংরেজি প্যারামিটার ব্যবহার করেছে (link) আমীন আল রশীদ (২৫ অক্টোবর ২০২৩)। "রাজিয়া বানু: এক বিস্মৃত নাম, সংবিধান রচনা কমিটির একমাত্র নারী সদস্য"। দ্য বিজনেস স্ট্যান্ডার্ড। ২৫ অক্টোবর ২০২৩ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০২৩।  "নূরজাহান মুরশিদ ও নারী নেতৃত্ব"। samakal.com। সংগ্রহের তারিখ ১৩ মে ২০১৯।  "দেশে নারী জাগরণের অগ্রজ যারা"। www.bhorerkagoj.com। ১৪ মে ২০১৯ তারিখে মূল থেকে আর্কাইভ করা। সংগ্রহের তারিখ ১৩ মে ২০১৯।